Stjórnvöld í Finnlandi og Svíþjóð staðfesta sáttmála Atlantshafsbandalagsins á þriðjudag. Pólitísk ákvörðun um að bjóða þeim aðild var tekin á leiðtogafundinum í Madrid sem lauk í morgun, en þjóðþing og ríkisstjórnir nokkurra aðildarríkja eiga eftir að afgreiða umsóknirnar formlega.
Stjórnvöld í Finnlandi og Svíþjóð staðfesta á þriðjudag sáttmála Atlantshafsbandalagsins, eftir að leiðtogar aðildarríkja NATO tóku í gær formlega ákvörðun um að bjóða ríkjunum tveimur í bandalagið. Leiðtogafundinum í Madrid lauk í morgun; Katrín Jakobsdóttir forsætisráðherra segir að stórar ákvarðanir hafi verið teknar þar.
Jens Stoltenberg, framkvæmdastjóri NATO greindi frá þessum áformum Sviþjóðar og Finnlands - þessi undirskrift verður gerð á þriðjudaginn - mögulega í höfuðstöðvum NATO í Brussel - en þrátt fyrir að leiðtogar aðildarríkjanna hafi formlega boðið þeim í bandalagið í gær, hafa enn ekki öll þjóðþing og ríkisstjórnir aðildarríkjanna afgreitt málið og samþykkt umsóknina - Alþingi Íslendinga hefur gert það - sem og þjóðþing Eystrasaltsríkjanna og annarra ríkja innan NATO - en í Bandaríkjunum þarf umsókin til að mynda að fara fyrir öldungadeild Bandaríkjaþings.
Stoltenberg sagði í morgun að þetta hefði verið afdrifaríkur leiðtogafundur, þar sem mikilvægar ákvarðanir hefðu verið teknar - undir það tekur Katrín Jakobsdóttir forsætisráðherra.
Það er auðvitað mjög margt að gerast á þessum fundi. það er verið að samþykkja langtímastefnu fyrir bandalagið til næsta áratugar, það er auðvitað verið að endurskoða viðbúnaðinn innan bandalagsins vegna stríðsins í Úkraínu - það er verið að stórauka viðbúnað í austurhluta bandalagsins, þannig að það er líka stór ákvörðun, og svo í þriðja lagi er búið að taka ákvörðun um að bjóða Finnland og Svíþjoð velkomin í bandalagið þannig að þetta eru þrjár mjög stórar ákvarðanir sem verðskulda heilan fund.
En innrásin í Úkraínu þýðir einnig að önnur mál eru sett til hliðar, segir Katrín.
það er auðvitað margt sem hefur ekki fengið næga athygli vegna stöðunnar í Úkraínu, eins og til dæmis sú staðreynd að við erum að setja loftslagsmálin inn í langtímastefnuna, sem við Íslendingar höfum talað mjög skýrt fyrir á undanförnum árum, það er verið líka að leggja aukna áherslu á jafnréttismál, sem er annað sem við höfum talað fyrir, þannig að það eru margar fréttir af þessum fundi.
Stjórnvöld í Finnlandi og Svíþjóð staðfesta sáttmála Atlantshafsbandalagsins á þriðjudag. Pólitísk ákvörðun um að bjóða þeim aðild var tekin á leiðtogafundinum í Madrid sem lauk í morgun, en þjóðþing og ríkisstjórnir nokkurra aðildarríkja eiga eftir að afgreiða umsóknirnar formlega. 